ไฟเขียวธีมสมัชชาสุขภาพฯ ก้าวทันการเปลี่ยนแปลง-สู่การพัฒนาสังคมสุขภาวะ - ดันระเบียบวาระแรก สังคมไทยไร้แร่ใยหิน
คณะกรรมการจัดสมัชชาสุขภาพแห่งชาติ ไฟเขียวก้าวทันการเปลี่ยนแปลงสู่การพัฒนาสังคมสุขภาวะ เป็นธีมงานปี2562พร้อมเห็นชอบให้ประกาศทบทวนมติฯ สังคมไทยไร้แร่ใยหินเป็นระเบียบวาระแรกของการประชุมในปีนี้ หวังเผยแพร่ความรู้และส่งเสริมสนับสนุนการใช้สารทดแทนที่ปลอดภัยต่อสุขภาพ สู่การบริหารจัดการเพื่อควบคุม ลด และ เลิกการใช้แร่ใยหิน13 มิ.ย.2562 กลุ่มงานสื่อสารสังคมสำนักงานคณะกรรมการสุขภาพแห่งชาติ (สช.) แจ้งว่า เมื่อวันที่6มิ.ย.ที่ผ่านมาที่ สช.มีการประชุมคณะกรรมการจัดสมัชชาสุขภาพแห่งชาติ (คจ.สช.) ครั้งที่3/2562โดยมีนพ.กิจจา เรืองไทยประธาน คจ.สช. เป็นประธานการประชุม ที่ประชุมมีมติสำคัญ2ประเด็น คือรับรองธีมการจัดสมัชชาสุขภาพแห่งชาติครั้งที่12ประจำปี2562คือก้าวทันการเปลี่ยนแปลง สู่การพัฒนาสังคมสุขภาวะและเห็นชอบให้ประกาศประเด็นระเบียบวาระสมัชชาสุขภาพแห่งชาติ เรื่องการทบทวนมติสมัชชาสุขภาพแห่งชาติ มติ3.1มาตรการทำให้สังคมไทยไร้แร่ใยหินก่อนจะมีการประกาศระเบียบวาระอื่นๆ ในครั้งต่อไปนพ.กิจจา เรืองไทยประธาน คจ.สช. กล่าวว่า การจัดสมัชชาสุขภาพแห่งชาติทุกปีจะมีการกำหนดธีมเพื่อให้การจัดงานมีความโดดเด่นและเป็นแนวทางกำหนดการแลกเปลี่ยนเรียนรู้ ซึ่งการประชุมคณะอนุกรรมการบริหาร เมื่อวันที่19เม.ย. ที่ผ่านมา มีการพิจารณาธีมจัดงานโดยคำนึงถึงวัตถุประสงค์ของการประชุมสมัชชาสุขภาพแห่งชาติในแต่ละครั้ง รวมทั้งบริบทของสังคมในช่วงนั้นๆ จนได้ข้อสรุปร่วมกันว่า ปี2562จะเป็นธีมก้าวทันการเปลี่ยนแปลงสู่การพัฒนาสังคมสุขภาวะโดยที่ประชุมได้รับทราบข้อสรุปดังกล่าว และได้มอบหมายให้กลไกภายใต้ คจ สช. นำธีมดังกล่าวไปใช้กำหนดจัดงานต่อไปทั้งนี้ ความหมายของธีม แบ่งเป็น2ส่วน คือก้าวทันการเปลี่ยนแปลงหมายถึง การปรับวิธีคิดวิธีการทำงานเพื่อให้ทันกับบริบทของสังคมที่เปลี่ยนแปลงไปอย่างรวดเร็วในยุคปัจจุบัน ทั้งในเรื่องของการพัฒนาเทคโนโลยีสู่โลกดิจิทัล การเปลี่ยนไปของสภาพสังคมและสิ่งแวดล้อม รวมไปถึงวิธีคิดและการมองโลกของคนรุ่นใหม่ที่มีความท้าทายต่อระบบสุขภาพสังคมสุขภาวะหมายถึง สังคมที่มีโครงสร้างและระบบที่เอื้อต่อการทำให้พลเมืองมีการเรียนรู้ร่วมกันอย่างมีส่วนร่วม มีความรับผิดชอบ เคารพในสิทธิ เสรีภาพ หน้าที่ ความแตกต่าง และศักดิ์ศรีอันเท่าเทียมกันของมนุษย์ ก่อให้เกิดความมั่นคงทางเศรษฐกิจ สิ่งแวดล้อมและระบบนิเวศน์วิทยา ความเป็นธรรมและความอยู่ดีมีสุขของพลเมือง รวมถึงการพัฒนาเพื่อสร้างสุขภาวะรศ.จิราพร ลิ้มปานานนท์ประธานอนุกรรมการวิชาการ คจ.สช. ซึ่งมีหน้าที่ดำเนินงานด้านการพัฒนาข้อเสนอเชิงนโยบายในการจัดสมัชชาฯ ครั้งนี้ เสนอต่อที่ประชุมว่า ทางคณะอนุกรรมการวิชาการได้พิจารณากลั่นกรองแล้วเห็นชอบให้นำเรื่องการทบทวนมติสมัชชาสุขภาพแห่งชาติ มติ3.1มาตรการทำให้สังคมไทยไร้แร่ใยหินกำหนดเป็นระเบียบวาระในการประชุมสมัชชาสุขภาพแห่งชาติในปีนี้ เนื่องจากมติเดิมไม่สอดคล้องกับสถานการณ์ปัจจุบันแล้ว ในขณะที่เรื่องนี้ยังเป็นปัญหาสำคัญที่มีความท้าทายอยู่จากนั้นที่ประชุม คจ สช. มีมติรับรองให้ประเด็นนี้เป็นระเบียบวาระในการประชุมสมัชชาครั้งที่12อย่างไรก็ตาม ก่อนมีมติดังกล่าว ที่ประชุมมีการอภิปรายเรื่องปัญหาแร่ใยหินที่ยังคงเป็นประเด็นอยู่จนถึงปัจจุบัน โดยประธานคณะอนุกรรมการวิชาการ กล่าวเสริมถึงประเด็นช่องว่างของการแก้ปัญหาเรื่องแร่ใยหินว่ามี2เรื่องหลัก คือ1.การเมืองหรือการกำหนดนโยบาย2.การบังคับใช้กฎหมายหรือกฎระเบียบต่างๆ (Enforcement)ซึ่งที่ผ่านมา แม้จะมีมติคณะรัฐมนตรี (ครม.) แล้ว แต่ไม่เป็นผล และแรงกดดันกลับมาอยู่ที่ผู้ปฏิบัติงาน เนื่องจากเรื่องนี้อยู่ภายใต้คณะกรรมการวัตถุอันตรายที่องค์ประกอบของคณะกรรมการไม่มีความสมดุล โดยมีความพยายามที่จะปรับปรุงใหม่ จากเดิมที่หน่วยงานหลักที่ดูแลเรื่องวัตถุอันตรายมีเพียงกรมโรงงาน ก็เริ่มมีส่วนอื่นเข้ามาร่วมทั้งสำนักงานคณะกรรมการอาหารและยา (อย.) กระทรวงสาธารณสุข กระทรวงเกษตรฯ ในมิติด้านสุขภาพ มีความพยายามผลักดันให้เกิด พ.ร.บ.สารเคมี ขึ้นมาแทน พ.ร.บ.วัตถุอันตราย และแม่งานหลักจะเป็นกระทรวงสาธารณสุข เพราะเน้นในเรื่องของสุขภาพและมองครบทั้งวงจรตั้งแต่การจัดทำระบบข้อมูลสารเคมีในประเทศไทย ซึ่งเป็นสิ่งที่สังคมไทยยังขาดอย่างมากรศ.จิราพร ยังกล่าวต่อว่า อีกเรื่องหนึ่งที่สามารถทำได้คือ การขอความร่วมมือกับหน่วยงานต่างๆ ทั้งกระทรวงสาธารณสุข กระทรวงศึกษาธิการ ฯลฯ ให้กำหนดกติกาการก่อสร้างอาคารใหม่ว่าจะไม่ใช้แร่ใยหิน แต่เรื่องที่น่าห่วงใยยิ่งกว่าคือการรื้อถอน ซึ่งจะทำให้แร่ใยหินฟุ้งกระจายเป็นอันตราย เหล่านี้เป็นประเด็นใหญ่ที่จะเขียนมติออกมาให้นำไปสู่การเปลี่ยนแปลงทั้งนี้ การจัดสมัชชาสุขภาพแห่งชาติเป็นเครื่องมือสำหรับพัฒนานโยบายสาธารณะเพื่อสุขภาพที่เน้นการมีส่วนร่วม การแลกเปลี่ยนบนฐานข้อมูลและเหตุผล เพื่อให้ได้ฉันมติร่วมกัน เป็นกระบวนการที่เกิดขึ้นตามเจตนารมณ์ของ พ.ร.บ.สุขภาพแห่งชาติ พ.ศ.2550โดยมีการจัดอย่างเป็นทางการครั้งแรกใน ปี2551และจัดต่อเนื่องมาเป็นประจำทุกปี โดยงานที่จะจัดขึ้นในช่วงปลายปี2562นี้จะเป็นครั้งที่12
คณะกรรมการจัดสมัชชาสุขภาพแห่งชาติ ไฟเขียว ก้าวทันการเปลี่ยนแปลงสู่การพัฒนาสังคมสุขภาวะ เป็นธีมงานปี 2562 พร้อมเห็นชอบให้ประกาศ ทบทวนมติฯ สังคมไทยไร้แร่ใยหินเป็นระเบียบวาระแรกของการประชุมในปีนี้
สมัชชาสุขภาพแห่งชาติ,แร่ใยหิน,กิจจา เรืองไทย,จิราพร ลิ้มปานานนท์